HISTORIA VIT^ ET MORTIS. 211 



tioni nostrse tanto contraria sunt, quanto unctiones 

 congruae ; cum alterum meatus aperiat, alterum 

 obstruat. Itaque balneum absque unctione sequent 1 

 pessimum ; unctio absque balneo optima. Etiam 

 ad delicias potius adhibebatur ista unctio, atque (si 

 in optimam partem accipias) ad sanitatem ; sed nullo 

 modo in ordine ad vitam longsevam ; itaque simul 

 adbibebantur unguenta pretiosa, quae ad delicias 

 grata, ad nostram intentionem noxia sunt, ob calo- 

 rem ; ut bene dixisse videatur Virgilius : 



&quot; Nee casia liquid! corrumpitur usus olivi.&quot; 



20. Inunctio ex oleo et hieme confert ad sanita 

 tem, per exclusionem frigoris, et aestate, ad deti- 

 nendos spiritus et probibendam exsolutionem eorum, 

 et arcendam vim aeris, quae tune maxime est praeda 

 toria. 



2 I . Cum inunctio ex oleo operatio sit ad vitam 

 longam fere potentissima, visum est addere cau- 

 tiones, ne periclitetur valetudo : eae quatuor sunt, 

 secundum quatuor incommoda, quaa exinde sequi 

 possint. 



22. Primum incommodum est, quod reprimendo 

 sudores morbos inducere possit, ex humoribus illis 

 excrementitiis : huic remedium adbibendum est ex 

 purgationibus et clysteriis, ut evacuationi debite con- 

 sulatur ; certum enim est evacuationem per sudores 

 sanitati plerumque conferre, longitudini vitaa offi- 

 cere. Purgativa autem moderata in humores agunt, 

 non in spiritus, quod facit sudor. 



